b'\n_START_ARTICLE_\nS\xc3\xb6derstr\xc3\xb6m & Co\n_START_SECTION_\nLyhyt historia\n_START_PARAGRAPH_\nWerner S\xc3\xb6derstr\xc3\xb6m oli vuonna 1878 perustanut WSOY:n joka kustansi niin suomen- kuin ruotsinkielist\xc3\xa4kin kirjallisuutta. Vuonna 1891 n\xc3\xa4m\xc3\xa4 lohkot erotettiin ja S\xc3\xb6derstr\xc3\xb6m & Co perustettiin kustantamaan ruotsinkielist\xc3\xa4 kirjallisuutta._NEWLINE_1990-luvulle saakka S\xc3\xb6derstr\xc3\xb6m & Co:n repertuaariin lukeutui p\xc3\xa4\xc3\xa4asiassa runoutta, esseit\xc3\xa4 sek\xc3\xa4 omael\xc3\xa4m\xc3\xa4kertoja, my\xc3\xb6hemmin my\xc3\xb6s paljon romaaneja. Suomenruotsalaisen kirjallisuuden lis\xc3\xa4ksi yhti\xc3\xb6 julkaisi ruotsalaista sek\xc3\xa4 muuta ulkomaista kirjallisuutta. Yleisen kirjallisuuden puolella S\xc3\xb6derstr\xc3\xb6m julkaisi vuosittain noin 120 nimikett\xc3\xa4, joista osapainoksina Ruotsissa noin 80. Viime aikojen suuria menestyksi\xc3\xa4 oli West\xc3\xb6n D\xc3\xa4r vi en g\xc3\xa5ng g\xc3\xa5tt, jonka alkukielist\xc3\xa4 versiota myytiin yli 20 000 kappaletta._NEWLINE_S\xc3\xb6derstr\xc3\xb6m & Co:n suurimmat omistajat olivat Svenska Litteraturs\xc3\xa4llskapet, Konstsamfundet ja Appelbergin perhe.\n_START_SECTION_\nOpetusmateriaalit\n_START_PARAGRAPH_\nOppikirjapuolella S\xc3\xb6derstr\xc3\xb6m & Co julkaisi kuutisenkymment\xc3\xa4 nimikett\xc3\xa4 vuosittain. Omien julkaisujen lis\xc3\xa4ksi S\xc3\xb6derstr\xc3\xb6m & Co k\xc3\xa4\xc3\xa4nsi muiden kustantamoiden suomenkielisi\xc3\xa4 oppikirjoja suomenruotsalaisten tarpeisiin.'